**Liebe Kinder,**

žao mi je što se ovaj tjedan nećemo vidjeti uživo u školi.

Međutim pripremila sam vam zanimljive lekcije, a nadam se da će vam biti i zabavne.

Za današnji rad trebat ćete računalo.

**Danas ćemo naučiti:**

* izrecitirati njemačku abecedu
* izgovoriti njemačku abecedu
* prepoznati pravilan redoslijed slova abecede
* slovkati svoje ime
* zapisati izgovoreno

**Das ABC**

Otvorite sljedeću poveznicu:

<https://hr.izzi.digital/DOS/59678/62506.html>

Poslušajte pjesmu u zadatku broj 1. Zatim poslušajte pjesmu još jedom i pokušajte zapjevati.

Jeste li uočili možda neka slova u njemačkoj abecedi koja ne postoje u hrvatskoj abecedi? Koja su to slova?

U 2. zadatku imamo salatu slova = ein Buchstabensalat. Pokušajte pravilno poredati slova. Provjerite rješenje

U 3. zadatku trebate pronaći greške i napisati slova pravilnim redoslijedom.

Za 4. zadatak trebate dobro načuliti uši i zapisati imena koja čujete. Pustite zvučni zapis nekoliko puta.

U 5. zadatku trebate poslušati zvučne zapise. Riječ je o državama u kojima se priča njemački jezik. Spominjali smo ih prošli tjedan na satu.

Nazivi država se prvo slovkaju, a zatim se izgovara čitav naziv države. Pokušajte spojiti nazive država s njihovim zastavama.

Nakon što ste provjerili rješenja u vaše bilježnice zapišite sljedeći naslov:

**Hier spricht man Deutsch...**

**(Ovdje se govori njemački...)**

Zatim nacrtajte zastave iz 5. zadatka i napišite naziv države na njemačkom. Bilježnice ću pregledati kada se vratite u školu.

Želim vam puno zabave kod rješavanja zadataka.

Viel Spaß

Lehrerin Iva